पाएं अपने शहर की ताज़ा ख़बरें और फ्री ई-पेपरडाउनलोड करें
पुलिस लॉकडाउन का पालन करवाने में व्यस्त है तो बदमाश लूटपाट में। मंगलवार को सहकारी बैंक से रुपए निकालकर बाइक से पोते के साथ घर जा रही दादी का दो बदमाशों ने पीछा किया। मौका देखकर दादी के हाथ से रुपयों से भरी थैली छीनकर भाग गए। इसमें 39500 रुपए थे। पोते ने बदमाशों का पीछा भी किया लेकिन वे भाग निकले पर सीसीटीवी कैमरे में हरकत कैद हाे गई। पुलिस सीसीटीवी फुटेज के आधार पर मामले की जांच कर रही है।
कब्रियाखेड़ी निवासी दशरथसिंह पिता नारायणसिंह ने बताया वह मंगलवार को दादी के साथ रुपए लेने के लिए जिला सहकारी बैंक गया था। वहां से उसने समर्थन मूल्य पर बेचे 20 क्विंटल गेहूं के 39500 रुपए निकाले। उसने रुपए एक कपड़े की थैली में डालकर दादी को दिए और उन्हें बाइक पर पीछे बैठाकर घर लौट रहा था। जैसे ही वे संजय चौक चौराहे पर पहुंचा तो पीछे से दो बाइक सवार बदमाश आए और दादी के हाथ से रुपयों भरी थैली लेकर भाग गए।
उनका पीछा करने का प्रयास भी किया लेकिन वे हाथ नहीं आए। बाद में इसकी सूचना पुलिस को दी। थाना प्रभारी दीपक शेजवार ने बताया कि लूट की सूचना मिली थी। संजय चौक चौराहे पर लगी दुकानों के सीसीटीवी फुटेज खंगाले जिसमें 2 लोग बिना नंबर की बाइक से मुंह ढंककर जाते नजर आ रहे हैं। दशरथसिंह की शिकायत पर अभी अज्ञात के खिलाफ प्रकरण दर्ज किया है। सीसीटीवी में बदमाशों ने मुंह कपड़े से ढंक रखा है, ऐसे में पहचानना मुश्किल है। बहरहाल, लुटेरों को पकड़ने के लिए दल गठित किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn